વર્ષ ૨૦૧૦માં યુજીસીએ એપીઆઈ પદ્ધતિ દાખલ કરી હતી, જેથી ઉચ્ચ શિક્ષણ સંસ્થાઓમાં ફરજ બજાવતા અધ્યાપકો સંશોધનમાં વધુ રસ લે અને કાર્યરત રહે. આ અધ્યાપકો રિચર્સ પેપર બનાવે અને પ્રકાશિત કરે જેથી તેમને મળેલા પોઈન્ટ્સના આધારે તેમને પ્રમોશન મળે. યુજીસીની આ જાહેરાત પછી લેભાગુ જર્નલનો રાફડો ફાટી નીકળ્યો હતો. ભારતમાં અમુક વિષયો અને યુનિવર્સિટીઓને બાદ કરતા બાકીનાં ક્ષેત્રોમાં ખાસ કોઈ સંશોધનકાર્ય થતું નહોતું તેથી યુજીસીએ એપીઆઈના આકર્ષણ દ્વારા અધ્યાપકોને સંશોધન કાર્ય કરવાની પ્રેરણા આપી હતી, આ તમામ જાહેરાત પાછળ યુજીસીનું ધ્યેય એ હતું કે ભારતની શૈક્ષણિક સંસ્થાઓમાં સંશોધન કાર્ય ધબકતું રહે.